
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	23.09.2013

	Nr.
	4c-6/322


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.77/2013 pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice, din subordinea, sub autoritatea sau coordonarea Guvernului ori a ministerelor, trimis comisiei pentru examinare pe fond, cu adresa nr. PL.x 245 din 2 septembrie 2013.

PREŞEDINTE,

Marin ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	23.09.2013

	Nr.
	4c-6/322


R A P O R T      
asupra proiectului de Lege privind aprobarea Ordonanţei de urgenţă a Guvernului nr.77/2013 pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice, din subordinea, sub autoritatea sau coordonarea Guvernului ori a ministerelor

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată spre dezbatere şi avizare în fond, în procedură de urgenţă, cu proiectului de Lege privind aprobarea Ordonanţei de urgenţă a Guvernului nr.77/2013 pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice, din subordinea, sub autoritatea sau coordonarea Guvernului ori a ministerelor, transmis cu adresa nr. PL.x 245 din 2 septembrie 2013, înregistrat cu nr. 4c-6/322 din data de 3 septembrie 2013.

Camera Deputaţilor este Primă Cameră Sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.633/27.06.2013);

· avizul favorabil al Comisiei pentru muncă şi protecţie socială (nr.4c-7/478/04.09.2013).
· avizul favorabil al Comisiei juridice, de disciplină şi imunităţi (PL-x245/10.09.2013)
· avizul favorabil al Comisiei pentru buget, finanţe şi bănci (4c-2/359/11.09.2013)


Prezenta ordonanţă de urgenţă are ca obiect de reglementare stabilirea unor măsuri privind funcţionalitatea administraţiei publice locale, a numărului de posturi, precum şi reducerea cheltuielilor în cadrul instituţiilor şi autorităţilor publice din subordinea, sub autoritatea sau coordonarea Guvernului ori a ministerelor. Se stabileşte un număr de personal pe fiecare categorie de unitate/subdiviziune administrativ-teritorială, în funcţie de numărul de locuitori, inferior normativelor de personal stabilite pe baza OUG nr. 63/2010, număr de posturi care permite funcţionarea autorităţilor administraţiei publice locale, măsuri ce vor conduce la diminuarea cheltuielilor publice şi la redirecţionarea sumelor economisite în alte sectoare de activitate.

Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din 23 septembrie 2013.

La lucrările comisiei au fost prezenţi 30 deputaţi, din totalul de 33 membri ai comisiei.

La dezbaterile care au avut loc au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Iulian Matache, Secretar de Stat Ministerul Dezvoltării Regionale şi Administraţiei Publice, domnul Daniel Marinescu, Director General Ministerul Dezvoltării Regionale şi Administraţiei Publice, doamna Elena Mihăilă, şef birou Ministerul Dezvoltării Regionale şi Administraţiei Publice, doamna Daniela Pescaru, Director General Ministerul Finanţelor Publice, doamna Ioana Andreea Lambru, Secretar General Adjunct, Secretariatul General al Guvernului şi domnul Dragoş Condrea, Director Secretariatul General al Guvernului.

În urma examinării ordonanţei de urgenţă şi a opiniilor exprimate de către membrii Comisiei, s-a hotărât cu majoritate de voturi (4 abţineri), adoptarea în forma prezentată a proiectului de Lege privind aprobarea Ordonanţei de urgenţă a Guvernului nr.77/2013 pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice, din subordinea, sub autoritatea sau coordonarea Guvernului ori a ministerelor,  cu amendamente respinse prezentate în Anexa la prezentul raport.

 În raport cu obiectul şi conţinutul reglementării, proiectul de ordonanţă de urgenţă face parte din categoria legilor organice.
	REŞEDINTE ,
	SECRETAR,

	
    Marin ALMĂJANU

	Ion Marcel CIOLACU


Întocmit:
Consilier, Alina Tănase
ANEXA 
AMENDAMENTE RESPINSE
	Nr.

crt.
	Text Ordonanţă de urgenţă
	Text amendament propus 

(autorul amendamentului)
	Motivarea amendamentelor 

- 1. pentru adoptare 

- 2. pentru respingere
	Cameră Decizională

	1. 
	
_________________

	1. La articolul 1 alineatul (2) după litera m) se introduce o nouă literă, lit. n), cu următorul cuprins:

       n) posturile vacante din cadrul unităţilor administrativ-teritoriale, necesare pentru punerea în aplicare a prevederilor art. 19 din Legea administraţiei publice locale nr. 215/2001, republicată, cu modificările şi completările ulterioare 

Autor: Deputat UDMR – Attila CSEKE

	1. Art. 19 din Legea nr. 215/2001 a administraţiei publice locale prevede că în raporturile cu autorităţile administraţiei publice locale cetăţenii aparţinând unei minorităţi naţionale din unităţile administrativ-teritoriale în care aceştia au o pondere de peste 20% din numărul locuitorilor au dreptul să li se aducă la cunoştinţă, în limba maternă, ordinea de zi a şedinţelor consiliului local sau judeţean, precum şi hotărârile adoptate de acestea.

Totodată, aceştia au dreptul să se adreseze autorităţilor administraţiei publice locale şi aparatului consiliilor locale şi judeţene, instituţiilor publice din subordinea acestora, precum şi serviciilor publice deconcentrate ale ministerelor, oral sau în scris, şi în limba maternă, precum şi de a primi răspuns atât în limba română, cât şi în limba maternă. Astfel, prin amendamentul formulat, se asigură respectarea prevederilor legale şi a desfăşurării corecte a raportului dintre unităţile administrativ-teritoriale şi cetăţeni.
2. Textul iniţial este mai concludent iar modificările se regăsesc în Legea administraţiei publice locale nr. 215/2001, republicată, cu modificările şi completările ulterioare
	Senatul României


	2. 
	
___________
	2. La articolul 3, după alineatul (6) se introduce un nou alineat (7), cu următorul cuprins:

(7) Prevederile art. 3 nu se aplică structurilor medicale din unităţile sanitare şi serviciilor de ambulanţă.

Autor: Deputat PNL – Victor Paul DOBRE


	1. Unităţile sanitare şi serviciile de ambulanţă au reglementări proprii în ceea ce priveşte structura funcţională, reglementări determinate de specificul activităţilor medicale desfăşurate pentru investigarea şi tratamentul pacienţilor, reglementări folosite/similare cu cele ale sistemelor sanitare din Uniunea Europeană, iar dispoziţiile prevăzute în acest articol nu se pot aplica structurilor medicale.
2. A fost deja aprobat plafonul nominal al cheltuielilor de personal al bugetului pe anul 2013.
	Senatul României


	3. 
	
Art.5. - (3) Ocuparea posturilor vacante prin concurs/examen, prevăzute la art. 1 alin. (2) lit. d) se face numai după obţinerea avizului favorabil al Guvernului, prin notă iniţiată de Ministerul Educaţiei Naţionale, Ministerul Sănătăţii, respectiv Ministerul Muncii, Familiei, Protecţiei Sociale şi Persoanelor Vârstnice, după caz, şi Ministerul Finanţelor Publice, pe baza solicitărilor justificate ale ordonatorilor principali de credite, cu condiţia încadrării în plafonul cheltuielilor de personal şi a cheltuielilor de personal aprobate prin buget.

	3. La articolul 5 alineatul (3) se modifică şi va avea următorul cuprins:
(3) Ocuparea posturilor vacante prin concurs/examen, prevăzute la art. 1 alin. (2) lit. a) şi b), se face pe baza solicitărilor justificate ale ordonatorilor principali de credite ai bugetelor locale, cu condiţia încadrării în plafonul cheltuielilor de personal şi al cheltuielilor de personal aprobate prin buget.

Autor: Deputat PNL – Victor Paul DOBRE

	1. -
2. Textul iniţial este mai concludent.


	Senatul României


	4. 
	1. La articolului 98 alineatul (1), după litera h) se introduce o noua literă, litera i), cu următorul cuprins:
„i) la împlinirea unui termen de 3 luni de la data numirii prin mobilitate în funcţia publică corespunzătoare categoriei de înalţi funcţionari publici de inspector guvernamental.”
	4. La articolul 7 litera C, punctul 1 se abrogă.

Autor: Deputat PNL – Victor Paul DOBRE


	1. -
2. Textul iniţial este mai concludent.


	Senatul României

	5. 
	Anexa nr. 1

Numărul posturilor stabilit pentru fiecare categorie de unitate/subdiviziune administrativ-teritorială în vederea aplicării excepţiei prevăzute la art. 1 alin. (2) lit. a) din ordonanţa de urgenţă

Tipul unităţii/

subdiviziunii administrativ-teritoriale
Codul
grupei
Grape în funcţie 

de numărul locuitorilor la 01 ianuarie 2012
Nr.

de

posturi
C - comune
141
cel mult 1.500
9
142
1.501 - 3.000
11
143
3.001 - 5.000
15
144
5.001 - 10.000
17
145
10.001 -20.000
22
0 - oraşe
131
1.501 - 3.000
22
132
3.001-5.000
24
133
5.001-10.000
30
134
10.001-20.000
35
135
20.001 - 50.000
50
M - 

municipii
121
10.001 -20.000
50
122
20.001-50.000
70
123
50.001-100.000
150
124
100.001-200.000
200
125
200.001 - 400.000
350
C J - consilii

 judeţene
111
cel mult 500.000
250
112
cel puţin 500.001
400
Sectoarele

municipiului Bucureşti 

municipiului Bucure^ti
150
330

Municipiul 

Bucureşti
Bucure^ti
160
600
NOTĂ: 

Prezenta anexă nu modifică prevederile anexei la Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011, cu modificările ulterioare. “
	5. Anexa nr. 1 se modifică şi va avea următorul cuprins:

Anexa nr. 1

Numărul posturilor stabilit pentru fiecare categorie de unitate/subdiviziune administrativ-teritorială în vederea aplicării excepţiei prevăzute la art. 1 alin. (2) lit. a) din ordonanţa de urgenţă

Tipul unităţii/

subdiviziunii administrativ-teritoriale
Codul
grupei
Grape în funcţie

de numărul locuitorilor la 01 ianuarie 2012
Nr.

de

posturi
C - comune
141
cel mult 1.500
11
142
1.501 - 3.000
22
143
3.001 - 5.000
24
144
5.001 - 10.000
30
145
10.001 -20.000
35
0 - oraşe
131
1.501 - 3.000
22
132
3.001-5.000
24
133
5.001-10.000
30
134
10.001-20.000
35
135
20.001 - 50.000
50
M - 

municipii
121
10.001 -20.000
50
122
20.001-50.000
70
123
50.001-100.000
150
124
100.001-200.000
200
125
200.001 - 400.000
350
C J - consilii judeţene
111
cel mult 500.000
250
112
cel puţin 500.001
400
Sectoarele

municipiului Bucureşti 

municipiului Bucure^ti
150
330

Municipiul 

Bucureşti
Bucure^ti
160
600
NOTĂ: 

Prezenta anexă nu modifică prevederile anexei la Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011, cu modificările ulterioare. “
Autor: Deputat PNL – Victor Paul DOBRE


	1. - 

2. Bugetul local nu îşi permite susţinerea unui număr atât de mare de salariaţi.
	Senatul României

